70 A. R U T -G E R S 



legibus vim et auctoritatem compararet , in Samuele omnia invenit , quae 

 sacrorum restauratorem atque egregium pietatis et integritalis emenda- 

 torera in populo rudiore constituere possint. Neque admodum difficulter ille 

 di\initus olim tradita sacra, quorum agebatur veneratione, populo commen- 

 davit et legis moralis, cuj us studio flagrabat , obsequium civibus suis reddidit 

 gratum atque acceptum. Est enim magnis et praeclarissimis -viris hoc a 

 natura fere concessum , ut ingenii sui robore et vigore in bominuin Tulgus 

 vim exerceant permagnam ; ut multo major soleat esse dignitatis atque aucto- 

 ritatis eflScacitas, quam vel argumentorum praestantia aut ipsius veritatis 

 momentum. Istiusmodi ergo auctoritate gavisus est prae reliquis Hebraeis 

 Samuel, quern purior religionis notitia, continuum pietatis studium et virtutis 

 atque integritatis laus tantum non omnibus praeposuerunt Israelitis. Primus 

 enim ille Deum populi Israelitici regem et fautorem singularem populo an- 

 nuntiavit. Primus ille conjunctis pudoris, metus et amoris momentis est usus. 

 Primus ille Dei majestatem et benignitatem ita praedicavit, ut, idolorum cultu 

 neglecto , plurimi verum Deum reverentia et amore prosequi inciperent. Virtu- 

 tis denique et verae pietatis nexum aeternum ille primus exposuit civibus- 

 que suis reddidit acceptum. Namque integritatis et pietatis studio ipse conti- 

 nue flagrabat et in omnibus ejus actionibus non minus quam in omni sermone 

 \irtutis amor sincerus elucet egregie. Integrum vitae conspicimus puerum , 

 sacrum obeuntem ministerium. Integrum invenimus juvenem, injustitiae et 

 libidinis censorem severum. Integerrimum \irum testatur integri senis ad 

 populum oratio valedictoria. Qiiis enim est qui non legerit , aut sine animi 

 commotione et hujus viri veneratione legerit , ultima ejus in frequentissima 

 populi concione prolata verba? Aut quae unquam reverentia dignior est, 

 quam $enis imago, qui coram omni populo, in cuj us conspectu et ore semper 

 degit, eundem populum virtutis suae et integritatis reddit testem et judicem? 

 Aut quem non moveat populi universi de unius viri integritate communis 

 atsque una sententia? Nulli enim unquam cessit ille. Necvitiorum illecebrae , 

 nee sensuum atque affectuum vis , neque universi populi vox aut regis aucto- 

 ritas et ira vel studium a recto pietatis et virtutis tramite Samuelem potue- 

 runt revocare. Aliis quideni egregiis viris nonnumquam contigit a vera 

 virtutis via aberrare, hie ita semper sibi constitit , ut in oriente hominum 

 constantissimorum feracissima terrae parte constantissimi nomen prae plurimis 



